     [image: image1.png]PRIMARUL COMUNEI MANECIU

Comuna Méneciu, judetul Prahova, ROMANIA
sat Maneciu-Ungureni, nr. 273, Tel. 0244.295.225, Fax 0244.295.400,
www.primaria-maneciu.ro. contact@primaria-maneciu.ro





Nr. 9443 / 2026
Referat de aprobare

la proiectul de hotărâre privind acordarea unui ajutor de urgenţă 

In baza prevederilor  art. 84 si art. 85 din Legea nr. 196/2016 privind venitul minim de incluziune, cu modificările și completările ulterioare, ”autoritatile administratiei publice locale pot acorda, din bugetele proprii, prin hotărâre a consiliilor locale ajutoare de urgență, în bani sau în natură, familiilor sau persoanelor care se afla în situații de necesitate cauzate de calamități naturale, incendii, accidente, epidemii, epizootii, precum și pentru alte situații deosebite determinate de starea de sănătate ori alte cauze care pot conduce la apariția sau sporirea riscului de excluziune socială”.
În urma producerii incendiului din data de 13.07.2026 locuința familiei domnului Posea Cornel a fost afectată în totalitate, fiind distruse atât construcția, cât și bunurile de strictă necesitate, fapt confirmat prin documentele întocmite de instituțiile competente și prin ancheta socială efectuată de compartimentul asistență socială și autoritate tutelară din cadrul aparatului de specialitate al primaruluyi comunei Măneciu.

Având în vedere situația deosebită în care se află familia, lipsită de condițiile minime necesare unui trai decent și aflată în imposibilitatea de a-și asigura, pe termen scurt, un adăpost și bunurile esențiale, se impune acordarea unui sprijin financiar de urgență din bugetul local.

Prin hotărârea Consiliului Local Măneciu nr. 14/2024 privind acordarea ajutoarelor de urgență este prevăzut un cuantum de 5.000 lei pentru astfel de situații. Cu toate acestea, ținând cont de faptul că întreaga locuință a fost distrusă de incendiu, iar pagubele produse sunt considerabil mai mari, se apreciază că suma prevăzută inițial este insuficientă pentru acoperirea nevoilor urgente ale familiei.

În considerarea caracterului excepțional al situației și a necesității sprijinirii imediate a persoanelor afectate, propun aprobarea acordării unui ajutor de urgență în cuantum de 10.000 lei, sumă care să contribuie la diminuarea efectelor produse de incendiu și la asigurarea unor condiții minime de trai până la refacerea locuinței.

Față de cele prezentate, propun aprobarea proiectului de hotărâre privind acordarea ajutorului de urgență în cuantum de 10.000 lei domnului Posea Cornel, din bugetul local, al comunei Măneciu.

